b'\n_START_ARTICLE_\nVaselin\xc4\x83\n_START_PARAGRAPH_\nVaselin\xc4\x83  (\xc3\xaen englez\xc4\x83 vaseline) este, ca \xc8\x99i parafina, un distilat din petrol, format din alcani, cu formula general\xc4\x83 (C\xe2\x82\x99H\xe2\x82\x82\xe2\x82\x99\xe2\x82\x8a\xe2\x82\x82). El este produs de compania anglo-olandez\xc4\x83 Unilever. _NEWLINE_Numele vaselin\xc4\x83 este considerat generic \xc3\xaen \xc8\x9b\xc4\x83rile vorbitoare de portughez\xc4\x83 \xc8\x99i spaniol\xc4\x83, \xc3\xaen care produsele Unilever sunt denumite Vasenol.\n_START_SECTION_\nIstoric\n_START_PARAGRAPH_\nPrima men\xc8\x9bionare cunoscut\xc4\x83 a cuv\xc3\xa2ntului vaselin\xc4\x83 a fost f\xc4\x83cut\xc4\x83 de inventatorul gelatinei de petrol, chimistul Robert Chesebrough \xc3\xaen patentul s\xc4\x83u american pentru procesul de fabricare a gelatinei de petrol (U.S. Patent 127,568) \xc3\xaen 1872. "I, Robert Chesebrough, have invented a new and useful product from petroleum which I have named Vaseline..." (\xc3\xaen rom\xc3\xa2n\xc4\x83 Eu, Robert Chesebrough, am inventat un produs nou \xc8\x99i util din petrol, produs pe care l-am denumit vaselin\xc4\x83"._NEWLINE_Se presupune c\xc4\x83 acest cuv\xc3\xa2nt provine de la germanul Wasser (ap\xc4\x83) + grecescul \xce\xad\xce\xbb\xce\xb1\xce\xb9\xce\xbf\xce\xbd [elaion] (ulei)_NEWLINE_+ termina\xc8\x9bia \xc8\x99tiin\xc8\x9bific\xc4\x83 -ine._NEWLINE_Dup\xc4\x83 11 ani, in 1883, Regina Victoria a Angliei, \xc3\xaei acord\xc4\x83 lui Robert Chesebrough titlul de Sir, declar\xc3\xa2nd c\xc4\x83 inven\xc8\x9bia \xc8\x99i produsele sale sunt foarte folositoare._NEWLINE_Vaselina a fost fabricat\xc4\x83 de Chesebrough Manufacturing Company p\xc3\xa2n\xc4\x83 la achizi\xc8\x9bionarea acestei companii de c\xc4\x83tre compania Unilever \xc3\xaen 1987.'